تدوين الملاحظات مهارة ممكن تساعدك تنجح في كل مذاكرتك. ممكن تخليك واثق في نفسك وانت بتذاكر. بس للأسف، معظم الطلبة معندهمش فكرة ازاي ياخدوا نوتس.
اكتب الحاجات المهمة. لو المدرس بيكتب على السبورة، ده شيء كويس. تقدر تنقل اللي هو كاتبه او تكتب اهم حاجات في الفصل. كل مدرس ليه طريقته. مثلاً، في مدرسين ممكن يركزوا على تواريخ وحقايق كتير في الفصل، بس بيكتبوا بس المهم منها على السبورة. مدرسين تانيين ممكن ميكتبوش حاجة خالص، بس ممكن يكرروا الحاجات المهمة مرة ورا مرة.
اسأل. متخافش تطلب من المدرس يعيد اللي فاتك. لو المدرس بيتكلم بسرعة ومش قادر تلحق معاه، ممكن تسأله بعد الحصة.
قارن. مقارنة نوتساتك مع نوتسات زمايلك ممكن تكون مفيدة لمذاكرتك. كمان ممكن تساعدك انت وزمايلك تصلحوا الأخطاء.
نظم. تدوين الملاحظات كمان محتاج تنظيم. خلي نوتسات كل مادة في كراسة واحدة، عشان تقدر تلاقي كل حاجة بسهولة لما ييجي الامتحان.
تدوين الملاحظات الكويس بياخد وقت. لو قررت تعيد كتابة نوتساتك كل يوم، اكيد هيبقى عندك وقت اقل تتفرج على التلفزيون. بس هتوفر وقت في الامتحان اللي جاي.
انهي طريقة ممكن تساعدك تصلح الأخطاء في نوتساتك؟
تنظيم النوتس. إعادة كتابة النوتس بعد الحصة. طلب المساعدة من المدرسين. مقارنة نوتساتك مع نوتسات غيرك